《钱塘别吴长文司理》
宋代·裘万顷

同心而异乡，既见复轻别。
岂终无会期，南北渺难必。
邮亭君与无，强饭再三说。
此意非不领，欲话声已咽。
肩舆使前驱，分手大江侧。
升高辄回首，犹拟望颜色。
予家古南州，胜友固不乏。
如君相知深，千百未见一。
君才十倍无，君德更刚直。
赠行诗满纸，字字良有益。
谁与趣无去，胡不缓旬浃。
噬脐怅弗及，写心寄愁绝。

作者简介：裘万顷（？～1219）南宋诗人。字元量，号竹斋，洪州新建（今江西南昌）人。淳熙十四年进士，历仕吏部架阁、大理司直、江西抚干，性至孝，有节操，有诗集行世，其诗清婉流利，描绘却颇有情致。